Mērķis Darbība Grafiks Atbildīgā puse Rādītājs(-i) Datu vākšanas/izvērtējuma mehānismi

1. Novērst narkotiku lietošanu un, otrkārt, panākt vēlāku narkotiku lietošanas sākšanu. 1. Uzlabot tādu uz pierādījumiem balstītu (1) profilakses pasākumu pieejamību un efektivitāti, kuros ir ņemti vērā turpmāk izklāstītie riska un aizsardzības faktori: a) tādi ar iedzīvotājiem saistīti faktori kā vecums, dzimums, izglītības, kultūras un sociālie faktori; b) tādi ar situāciju saistīti faktori kā bezpajumtniecība, migrācija un patvēruma meklēšana, narkotiku lietošana nakts izklaides vietās un atpūtas vietās, darba vieta, kā arī transportlīdzekļa vadīšana narkotisko vielu ietekmē; un c) tādi individuāli faktori kā garīgā veselība, uzvedība un psihosociālā attīstība, kā arī tādi citi faktori, kas, kā zināms, ietekmē atsevišķas personas ietekmējamību attiecībā uz narkotiku lietošanu, kā ģenētiska ietekme un ģimenes apstākļi. Pastāvīgi DV — Būtiskākie rādītāji Nr. 1, 11, 12. — Pieejamība un apjoms, kādā dalībvalstīs tiek veikti uz pierādījumiem balstīti vispārēji un vides jomā īstenoti profilakses pasākumi. — Pieejamība un apjoms, kādā dalībvalstīs tiek veikti uz pierādījumiem balstīti mērķtiecīgi profilakses pasākumi, tostarp uz ģimeni un sabiedrību balstīti pasākumi. — Pieejamība un apjoms, kādā dalībvalstīs tiek veikti uz pierādījumiem balstīti norādēm atbilstoši profilakses pasākumi. EMCDDA ziņojumu/Reitox tīkla valstu ziņojumu kopums Dalībvalstu ziņojumi par pasākumu rezultātiem

2. Papildus narkotiku lietošanas novēršanai pastiprināt un mērķtiecīgāk īstenot profilakses un novirzīšanas pasākumus, lai pirmo nelegālu narkotiku un citu psihoaktīvo vielu lietošanu atliktu uz vēlākiem dzīves gadiem. Pastāvīgi DV — Būtiskākie rādītāji Nr. 1, 5, 11, 12. — Pieejamība un apjoms, kādā dalībvalstīs tiek veikti uz pierādījumiem balstīti profilakses un novirzīšanas pasākumi, kas vērsti uz jauniešiem ģimenēs, sabiedrībā un formālas/neformālas mācīšanās vidē. EMCDDA ziņojumi Dalībvalstu ziņojumi par pasākumu rezultātiem

3. Paraugprakses apmaiņa visa veida preventīvu pasākumu jomā, kuru mērķgrupa ir bērni un jaunieši, vecāki un izglītības vide, vienlaikus ņemot arī vērā dzimumiem specifiskās vajadzības, tostarp izglītības pasākumi, uz kopienu balstītas programmas, programmas, kurās tiek izmantots internets un sociālie mediji. Pastāvīgi DV EMCDDA — Pārskats par paraugprakses apmaiņu starp dalībvalstīm. — Pozitīvi izvērtējumi (ja pieejams) par uzvedības rezultātiem pēc paraugprakses pasākumiem. EMCDDA paraugprakses portāls Komisijas ziņojumi Dalībvalstu ziņojumi Ziņojumi pilsoniskās sabiedrības forumā par narkomāniju

4. Uzlabot izpratni par nelegālu narkotiku un citu psihoaktīvo vielu lietošanas bīstamību un sekām un uzlabot prasmes un kompetenci narkotiku lietošanas novēršanai. Pastāvīgi DV Komisija EMCDDA — Būtiskākie rādītāji Nr. 5, 12. — Līmenis, kādā iedzīvotājiem kopumā un jauniešiem ir radīta izpratne par veselīgu dzīvesveidu un nelegālu narkotiku un citu psihoaktīvu vielu lietošanas bīstamību un sekām, un to personu prasmju un kompetences līmenis, kas iesaistītas narkotiku lietošanas novēršanā. EMCDDA ziņojumi Eirobarometra apsekojumi ESPAD HBSC/PVO Eiropas reģionālais birojs

5. Gādāt par to, lai atbilde uz problēmām, kas saistītas ar nepareizu psihoaktīvo zāļu lietošanu, būtu informētāka. 2017–2020 DV Padomes DG (HDG Farmācijas preces un medicīnas ierīces) EZA EMCDDA — To iniciatīvu skaits, kuras koncentrējas uz pareizas psihoaktīvo zāļu lietošanas veicināšanu. — Pierādījumu un starptautisku piemēru vākšana par to, kā samazināt psihoaktīvo zāļu lietošanas novirzīšanas un nepareizas lietošanas risku. — To ārstiem praktiķiem un citiem veselības aprūpes speciālistiem domāto kursu skaits, kuri nodrošina apmācību par medikamentu lietošanu sāpju kontrolei un ciešanu ārstēšanai. Dalībvalstu ziņojumi EMCDDA Ziņojumi EZA

2. Uzlabot narkomānijas ārstēšanas efektivitāti un rehabilitāciju, tostarp pakalpojumus cilvēkiem ar komorbiditāti, lai samazinātu nelegālu narkotiku lietošanu, problemātisku narkotiku lietošanu, narkotiku atkarības izplatību un ar narkotikām saistītus veselības un sociālus apdraudējumus un kaitējumus un atbalstīt problemātisko un no narkotikām atkarīgo lietotāju atveseļošanos un sociālo reintegrāciju. 6. Izstrādāt un paplašināt uz pierādījumiem balstītu visaptverošu un integrētu ārstēšanas pakalpojumu dažādību, pieejamību, pārklājumu un piekļuvi tiem. Nodrošināt, lai ar šādiem pakalpojumiem tiktu risināta vairāku narkotiku vienlaicīgas lietošanas problēma (kombinēta legālo un nelegālo vielu, tostarp psihoaktīvo zāļu, alkohola un tabakas lietošana) un tiktu apmierinātas vajadzības, kādas rodas arvien vecākai narkotiku lietotāju kopienai, un risināti dzimumiem specifiski jautājumi. a) Īstenot un uzlabot veselības aprūpes un sociālās aprūpes speciālistu apmācību atkarības izraisītas uzvedības jautājumos. b) Izstrādāt un īstenot savlaicīgas atklāšanas un iejaukšanās, īsas iejaukšanās un terapijas programmas bērniem un jauniešiem, kas lieto narkotikas. Pastāvīgi DV — Būtiskākie rādītāji Nr. 1, 6, 11. — Apjoms un dažādība, kādā dalībvalsts līmenī tiek piedāvāti uz pierādījumiem balstīti, visaptveroši un integrēti ārstēšanas pakalpojumi, tostarp pakalpojumi, ar ko tiek risināta vairāku narkotiku vienlaicīgas lietošanas problēma un apmierinātas vajadzības, kādas rodas arvien vecākai narkotiku lietotāju kopienai. — Dalībvalstu dati par terapijas rezultātu saglabāšanu un terapijas rezultātiem. EMCDDA ziņojumu/Reitox tīkla valstu ziņojumu kopums EMCDDA paraugprakses portāls Galīgais ES Narkomānijas apkarošanas stratēģijas un rīcības plāna izvērtējums Dalībvalstu ziņojumi

7. Paplašināt rehabilitācijas/reintegrācijas un atveseļošanās pakalpojumu sniegšanu, liekot uzsvaru uz pakalpojumiem, kuros: a) galvenā uzmanība ir vērsta uz nepārtrauktas aprūpes sniegšanu, īstenojot lietu pārvaldību un sadarbību starp aģentūrām attiecībā uz atsevišķiem cilvēkiem; b) galvenā uzmanība ir vērsta uz sociālo reintegrāciju/integrāciju (tostarp nodarbināmību un mājvietas nodrošināšanu) problemātiskiem un no narkotikām atkarīgiem lietotājiem, tostarp attiecīgos gadījumos ieslodzītām personām un gados vecākiem narkotiku lietotājiem; c) tiek stiprināts diagnostikas process un psihiatriskas un fiziskas ar narkotiku lietošanu saistītas komorbiditātes terapija, piemēram, ātri veicot testēšanu uz B un C hepatītu un HIV, kā arī citām seksuāli transmisīvām infekcijām un tuberkulozi; d) ir ņemtas vērā dzimumiem specifiskas vajadzības; un e) pievēršas neaizsargātām sabiedrības daļām/(iedzīvotājiem). Pastāvīgi DV — Būtiskākais rādītājs Nr. 11. Dalībvalstu dati par to: — Apjoms, kādā ir pieaudzis to rehabilitācijas/reintegrācijas un atveseļošanās pakalpojumu skaits, kuros izmanto lietu pārvaldību un starpaģentūru pieejas. — Apjoms, kādā ir pieaudzis dzimumiem specifisku rehabilitācijas/reintegrācijas un atveseļošanās programmu skaits. — Apjoms, kādā ir pieaudzis sabiedriskās aprūpes un ieslodzījuma vietām paredzētu programmu skaits, kuras ir konkrēti vērstas uz narkotiku lietotājiem ar komorbiditāti un kurās ir ietverta partnerība starp pakalpojumiem gan garīgās veselības, gan narkotiku rehabilitācijas/reintegrācijas un atveseļošanās jomā. — Līmenis un ilgums, kādā personas pēc narkomānijas ārstēšanas atturas no nelegālu un/vai legālu narkotiku patēriņa. — Ārstēšanas izvēles variantu pieejamība, lai apmierinātu vajadzības, kādas ir cilvēkiem, kuri piedzīvo narkotiku lietošanas recidīvu, un gados vecākiem narkotiku lietotājiem. EMCDDA ziņojumi Dalībvalstu ziņojumi par pakalpojumu rezultātiem

8. a) Attiecīgā gadījumā izvērst riska un kaitējuma samazināšanas pakalpojumu pieejamību, tvērumu un piekļuvi tiem, piemēram, adatu un šļirču apmaiņas programmām, opioīdu aizstājējterapijai, opioīdu pārdozēšanas pārvaldības programmām, lai mazinātu narkotiku lietošanas negatīvās sekas un lai novērstu un būtiski samazinātu nāves gadījumu skaitu, kuri tieši un netieši ir saistīti ar narkotikām, un asinīs pārnēsājamās infekcijas, kas ir saistītas ar narkotiku lietošanu, tostarp attiecībā uz HIV un vīrusa hepatītu, bet ne tikai tiem, kā arī uz seksuāli transmisīvajām slimībām un tuberkulozi, saskaņā ar PVO ieteikumam par visaptverošu veselības pakalpojumu kopumu injicējamo narkotiku lietotājiem. b) Sekmīgāk novērst to nāves gadījumu skaitu, kuri saistīti ar narkotikām, saskaņā ar apstākļiem valstīs, kā tas ir, piemēram, opioīdu gadījumā, nodrošinot piekļuvi atļautām naloksonu saturošu zāļu formām, kuras īpaši sertificētas, lai – gadījumā, ja nav medicīnas speciālistu, – opioīdu pārdozēšanas simptomus varētu ārstēt apmācīti nespeciālisti. c) Noskaidrot un pārvarēt šķēršļus, kādi pastāv HIV un C hepatīta atklāšanā un ārstēšanas pieejamībā injicējamo narkotiku lietotājiem, tostarp ieslodzītām personām un citām neaizsargātu iedzīvotāju grupām. d) Informācijas un – attiecīgā gadījumā – paraugprakses apmaiņa par tādiem riska un kaitējuma samazināšanas pasākumiem kā adatu un šļirču apmaiņas programmas, opioīdu aizstājējterapijas, narkotiku lietošanas telpas, naloksona izsniegšanas programmas, līdzbiedru iesaistes pasākumi, sabiedrības palīdzības programmas, C hepatīta ārstēšana, tablešu testēšana, HIV/AIDS paštestēšana saskaņā ar valsts tiesību aktiem. Pastāvīgi DV EMCDDA Komisija — Būtiskākie rādītāji Nr. 2, 3, 4, 11. — Apjoms, kādā dalībvalstīs ir pieaugusi uz pierādījumiem balstītu riska un kaitējuma mazināšanas pasākumu pieejamība un piekļuve tiem, attiecīgā gadījumā. — Pārskats par paraugprakses apmaiņu attiecībā uz riska un kaitējuma samazināšanas pasākumiem. — To dalībvalstu skaits, kuras atbilst PVO ieteikumam par visaptverošu veselības pakalpojumu kopumu injicējamo narkotiku lietotājiem: — Adatu/šļirču programmas. — Opioīdu aizstājējterapija. — Testēšana uz HIV un konsultācijas. — HIV ārstēšana un aprūpe. — Prezervatīvu programmas. — Biheiviorāla iejaukšanās. — Profilakse un pārvaldība hepatīta, tuberkulozes un garīgās veselības jomā. — Iejaukšanās seksuālās un reproduktīvās veselības jomā. — Apmācība par naloksonu nespeciālistiem kā neaizstājams priekšnoteikums drošām ārstēšanās mājās programmām (take-home programms). — Opioīdu aizstājējterapijas programmu tvērums no opioīdiem atkarīgo lietotāju vidū. — Attiecīgā gadījumā apjoms, kādā ir pieejami tādi kaitējuma samazināšanas pakalpojumi kā naloksona izsniegšanas programmas, nakts izklaides vietu radītā kaitējuma samazināšanas programmas un programmas, kuru mērķis ir neaizsargātas sabiedrības daļas/iedzīvotāji. — Tādu programmu skaits, ar kurām injicējamo narkotiku lietotājiem tiek atvieglota piekļuve C vīrushepatīta (HCV) ārstēšanai, un attiecīgo personu skaits. — Pakāpe, kādā ir īstenotas ECDC/EMCDDA pamatnostādnes par infekcijas slimību profilaksi un kontroli injicējamo narkotiku lietotājiem. EMCDDA ziņojumu/Reitox tīkla valstu ziņojumu kopums Dalībvalstu ziņojumi Pilsoniskās sabiedrības forums par narkotikām Pilsoniskās sabiedrības forums par HIV/AIDS, vīrushepatītu un tuberkulozi

9. Pastiprināt to veselības aprūpes pasākumu izstrādi, pieejamību un pārklājumu narkotiku lietotājiem ieslodzījuma vietās un pēc viņu atbrīvošanas, lai sasniegtu tādu aprūpes kvalitātes līmeni, kas ir līdzvērtīgs tam, kāds ir sabiedrībai kopumā. Pastāvīgi DV — Būtiskākais rādītājs Nr. 10. — Pakalpojumu pieejamība narkotiku lietotājiem ieslodzījuma vietās (piemēram, opioīdu aizstājējterapija un – attiecīgā gadījumā – naloksona izsniegšanas programmas un adatu un šļirču apmaiņas programmas saskaņā ar valsts tiesību aktiem, kā arī HIV, B hepatīta, C hepatīta un tuberkulozes profilakse un pārvaldība) un apjoms, kādā ieslodzījuma vietu veselības aprūpes politikā un praksē tiek izmantoti aprūpes modeļi, kuros ir iekļauta paraugprakse ieslodzīto personu vajadzību izvērtējumā un apcietināto aprūpes nepārtrauktībā ieslodzījuma laikā. — Apjoms, kādā ar ieslodzījuma vietās un sabiedrībā veiktajiem pakalpojumiem tiek nodrošināta ieslodzīto aprūpes nepārtrauktība pēc viņu atbrīvošanas, liekot īpašu uzsvaru uz narkotiku pārdozēšanas novēršanu. EMCDDA ziņojumu/Reitox tīkla valstu ziņojumu kopums Dalībvalstu ziņojumi par pakalpojumiem